

**SABIEDRĪBA AR IEROBEŽOTU ATBILDĪBU**

**“LIMBAŽU SLIMNĪCA”**

**(Mazā Sabiedrība)**

**2024. GADA 01.01.2024.-30.09.2024. (zvērināta revidenta nepārbaudīts)**

**OPERATĪVAIS PĀRSKATS**

**SAGATAVOTS SASKAŅĀ AR GADA PĀRSKATU UN KONSOLIDĒTO GADA PĀRSKATU LIKUMU**

Limbaži, 2024

**SATURS**

[Bilance 3](#_Toc473130133)

[Peļņas vai zaudējumu aprēķins](#_Toc473130134) 5

Naudas plūsmas pārskats...............................................................................................................................6

Pašu kapitāla izmaiņu pārskats.......................................................................................................................7

[Finanšu pārskata pielikums 8](#_Toc473130137)

[Vadības ziņojums 10](#_Toc473130138)

#

#

# Bilance



|  |  |
| --- | --- |
| Bilance |  |



**Peļņas vai zaudējumu aprēķins**

(pēc izdevumu funkcijas)



#

# Naudas plūsmas pārskats

(pēc tiešās metodes)

# Pašu kapitāla izmaiņu pārskats



# Finanšu pārskata pielikums

**Vispārīga informācija**

|  |  |
| --- | --- |
| Sabiedrības nosaukums | Sabiedrība ar ierobežotu atbildību “Limbažu slimnīca” |
| Sabiedrības juridiskais statuss | Sabiedrība ar ierobežotu atbildību |
| Reģistrācijas numurs, vieta un datums | 40003361616Limbaži, 1997.gada 07.oktobrisKomercreģistrā no 2004. gada 24. decembris |
| Juridiskā adrese | Klostera iela 3, Limbaži, Limbažu novads, LV-4001 |
| Valdes sastāvs | Liene Česle | valdes loceklis  |
| Dalībnieki | Limbažu novada pašvaldība |  |
| Gada pārskatu sagatavoja | Irisa Agapova | Galvenā grāmatvede |
| Darbības veids  | Slimnīcas darbība (86.10 NACE 2.red.)Specializētā ārstu prakse ( 86.22 NACE 2.red) |
| Pārskata periods | 01.01.2024 – 30.09.2024. |
| Revidents | Judīte JakovinaLR Zvērināts RevidentsLZRA Sertifikāts Nr. 105 | AS “Nexia Audit Advice” Baznīcas iela 31 – 14, Rīga, Latvija, LV -1010Reģ. Nr. 40003858822Zvērinātu revidentu komercsabiedrībaslicence Nr. 134 |

**Pārskata periods**

Finanšu pārskats aptver laika periodu no **01.01.2024.** līdz **30.09.2024.**

Sabiedrībai ārpusbilances saistību nav, visas esošās saistības uzskaitītas grāmatvedības uzskaitē un skaidrotas šajā finanšu pārskatā .

Sabiedrība nav izsniegusi galvojumus ne fiziskām, ne juridiskām personām.

**25. Informācija par būtiskiem nomas un īres, pakalpojuma līgumiem, ieguldījumiem**

Finansēšanas līgums ar Nacionālo veselības dienestu “Par ambulatoro veselības aprūpes pakalpojumu sniegšanu un aprūpi”.

Līdzdalības līgums Nr. 03.21/02-20.5 ar SIA “Medicīnas sabiedrība Gaiļezers” par pacientu ar akūtu un hronisku nieru slimību nodrošināšanu ar nieru aizstājējterapiju uz SIA “Limbažu slimnīca” bāzes.

Līgums Nr.53.22/02-20.5 ar Rūtu Akmentiņu par zemes nomu zem ēkas Klostera 4a, Limbažos.

Līgums Nr.08.21/02-20.5 ar SIA “Arbor Medical Korporācija” par datortomogrāfijas iekārtas PHILIPS Healthcare nomu. Nomas maksa mēnesī noteikta EUR 4 235.00.

Līgums Nr. 6.21/02-20.5 ar SIA “Arbor Medical Korporācija” par divu USS iekārtu nomu. Nomas maksa mēnesī noteikta EUR 2 964.50.

Līgums Nr. 10.22/02-20.6 ar SIA “Amerikas Baltijas Tehnoloģiju Korpuss” par radiologa darba stacijas iegādi. Iegādes vērtība EUR 23 982.20.

Finansēšanas līgums Nr.4.1.1.3.i.0/1/23/I/CFLA/037 “Līgums par Eiropas Savienības Atveseļošanas fonda projekta ieviešanu”. Projekta kopsumma EUR 197209.98; līguma mērķis- ieguldījumi SIA Limbažu slimnīca infrastruktūrā.

**25. Notikumi pēc bilances datuma**

Laika posmā no pārskata gada pēdējās dienas līdz šī finanšu pārskata parakstīšanas datumam nav bijuši nekādi notikumi, kuru rezultātā šajā finanšu pārskatā būtu jāveic korekcijas vai jāatklāj papildus informācija.

***Valde un galvenā grāmatvede*  ir sagatavojuši Sabiedrības 2024. gada 9 mēnešu operatīvo pārskatu un valdes loceklis/ galvenais grāmatvedis parakstījuši to 2024.gada 22. oktobrī.**

# Vadības ziņojums

2024.gada 22.oktobris

**Sabiedrības darbība pārskata periodā**

2024. gada 9. mēnešus Sabiedrība ir noslēgusi ar peļņu EUR 55 908 apmērā. Sabiedrības vadība uzskata, ka esošajā situācijā finansējums veselības aprūpes nozarē ir nepietiekams, bet pieprasījums pēc veselības aprūpes pakalpojuma pieaug; jādara viss iespējamais, lai veselības aprūpes jomā veicinātu tieši maksas pakalpojuma attīstību. 2024.gada pēdējos 3 mēnešos SIA “Limbažu slimnīca” turpinās savu iesākto saimniecisko darbību kā 1. līmeņa stacionārs un arī kā ambulatorā veselības aprūpes pakalpojumu sniegšanas iestāde~~.~~

Slimnīcā diennakts režīmā darbojas pacientu uzņemšanas nodaļa, kur iedzīvotāji var saņemt diennakts neatliekamo medicīnisko palīdzību, gan traumu gadījumos, gan arī citos gadījumos, kas saistīti ar akūtām veselības problēmām. SIA „Limbažu slimnīca” darbojas arī dienas stacionārs ar sekojošām struktūrvienībām:

* Neiroloģijas un iekšķīgo slimību nodaļa;
* Rehabilitācijas nodaļa;
* Vispārējās ķirurģijas nodaļa, t.sk.:

-traumatoloģija;

-ginekoloģija;

-gastrointenstinālā endoskopija.

Kā 1. līmeņa stacionāram iedzīvotājiem tiek sniegta ārstēšana:

* Terapijas diennakts stacionārā;
* Hroniskās aprūpes gultās;
* Aprūpes gultās.

Papildus dienas stacionāra pakalpojumam ir attīstīts maksas pakalpojums - īslaicīgā sociālā aprūpe. Pakalpojums vērsts uz pacientiem ar pašaprūpes problēmām, kam nepieciešama diennakts uzraudzība. Gadījumos, kad pacientam nepieciešama ilgstoša sociālā aprūpe, tiek veidota sadarbība ar tuviniekiem vai sociālo dienestu - ar mērķi pacientu tālāk novirzīt uz kādu no sociālās aprūpes iestādēm vai radīt atbilstošus apstākļus pacienta dzīves vietā.

SIA „Limbažu slimnīca” sekundāras veselības aprūpes pakalpojumus sniedz šādi speciālisti:

kardiologs, pulmonologs, endokrinologs, ķirurgs, urologs, traumatologs, onkologs, neirologs, oftalmologs, otolaringologs, dermatovenerologs, anesteziologs, pediatrs, rehabilitologs, psihologs, fizioterapeits, ergoterapeits, masieris, fizikālās terapijas māsa. Primārajā aprūpē pieejami zobārsta un zobu higiēnista pakalpojumi, mājas aprūpe.

2024. gadā Nacionālais veselības dienests finansē SIA „Limbažu slimnīca” sekojošus veselības aprūpes pakalpojumus:

* Diabētiskās pēdas aprūpes kabinets;
* Diabēta apmācības kabinets;
* Psihiatrijas pakalpojumu kabinets, kurā atbalstu psihiatrijas pacientiem sniedz psihiatrs, psihologs un funkcionālie speciālisti.;

Liels uzsvars likts arī uz kvalitatīvas diagnostikas nodrošināšanu. SIA „Limbažu slimnīca” pacientiem ir nodrošinātas sekojošas diagnostikas iespējas: datortomogrāfija, rentgendiagnostika, ultrasonogrāfija, doplerogrāfija, endoskopija un sirds asinsvadu funkcionālā diagnostika, kas sevī ietver elektrokardiogrāfiju, ehokardiogrāfiju un holtermonitoringu.

Ņemot vērā to, ka dienas stacionārā valsts apmaksātajā pakalpojumā neietilpst pacientu ēdināšana un nakts izmitināšana, SIA „Limbažu slimnīca” sniedz iespēju pacientiem par papildus samaksu saņemt arī šos pakalpojumus. Tā pacientiem tiek nodrošināta iespēja dienas stacionāra ietvaros saņemt pilnīgu diennakts aprūpi.

Laika periodā no 2024. gada 1.janvāra līdz 2024.gada 30. septembrim medicīniskā palīdzība aprūpes gultās sniegta 75 pacientiem. Hroniskās aprūpes gultās laika periodā no 2024.gada 1. janvāra līdz 2024.gada 30. septembrim medicīniskā palīdzība sniegta 349 pacientiem. Terapijas diennakts stacionārā, laika periodā no 2024.gada 1. janvāraa līdz 2024.gada 30. septembrim medicīniskā palīdzība sniegta 222 pacientiem. Īslaicīgās sociālās aprūpes nodaļā laika periodā no 2024.gada 1.janvāra līdz 2024.gada 30. septembrim medicīniskā aprūpe sniegta 120 pacientiem.

Laika periodā no 2024. gada 1. janvāra līdz 2024.gada 30.septembrim sekundārie ambulatorie pakalpojumi sniegti 39170 pacientiem, kuri veica 52806 apmeklējumus. Uzņemšanas nodaļā pēc medicīniskās palīdzības griezušies 3628 pacienti. Zobārstniecības pakalpojumi sniegti 2352 pacientiem, no tiem 1219 bērniem.

Laika periodā no 2024. gada 1. janvāra līdz 2024.gada 30. septembrim gultu skaits dienas stacionārā bija 4820, aprūpes gultas 582, hroniskās aprūpes gultas 3738, terapijas diennakts stacionārā 1689; vidējais gultu noslogojums 84.96 % ar vidējo gultas dienas skaitu 8,87 uz 1 slimnieku.

Saskaņā ar noslēgtajiem līgumiem ar Nacionālo veselības dienestu un veikto darbu, 2024. gada 9 mēnešos saņemtais valsts finansējums sadalās sekojoši:

* par sniegtajiem zobārstniecības pakalpojumiem EUR 77 446;
* par sniegtajiem sekundāriem ambulatoriem pakalpojumiem EUR 1 470 911;
* par sniegtajiem sekundārajiem ambulatoriem pakalpojumiem virs līguma EUR 101 328;
* par fiksēto kabinetu sniegtajiem pakalpojumiem EUR 163 548;
* par mājas aprūpes pakalpojumu sniegšanu EUR 19 307;
* par sniegtajiem pakalpojumiem atbrīvotām kategorijām EUR 65 674;
* par aprūpes gultās sniegtajiem pakalpojumiem EUR 19 708;
* par hroniskās aprūpes gultās sniegtajiem pakalpojumiem EUR 253 288;
* par diennakts terapijas nodaļā sniegtajiem pakalpojumiem EUR 138 098;
* par uzņemšanas nodaļā sniegtajiem pakalpojumiem EUR 627 394;
* par darbu ar Covid – 19 pacientiem EUR 5 259;
* par līdzekļiem neparedzētiem gadījumiem un digitalizāciju EUR 24 140.
* Ieņēmumi no maksas pakalpojumiem 2024. gada 2. ceturksnī, tai skaitā:
* ieņēmumi no maksas pakalpojumiem par darbu īslaicīgas sociālās aprūpes nodaļā EUR 131 126;
* ieņēmumi no maksas pakalpojumiem zobārstniecības kabinetā EUR 96 855 .

**Sabiedrības darbības finansiālie rezultāti un finansiālais stāvoklis**

Finansiālo rezultātu rādītāji:

Veicot finansiālo rezultātu aprēķinu īstermiņa un ilgtermiņa saistībās netiek iekļauti nākamo periodu ieņēmumi.

**Likviditāte (maksātspēja, t.i., spēja laikus un pilnīgi dzēst savas īstermiņa saistības):**

|  |  |  |
| --- | --- | --- |
| Likviditātes kopējais koeficients | $$\frac{Apgrozāmie līdzekļi }{Īstermiņa saistības-nākamo periodu ieņēmumi }2.4$$ | (koeficienta ieteicamā robeža 1-2). |
| Likviditātes starpseguma koeficients | $$\frac{Naudas līdzekļi+Īstermiņa vērtspapīri+Debitori }{Īstermiņa saistības-nākamo periodu ieņēmumi }2.2$$ | (koeficienta ieteicamā robeža 0.7-0.8). |
| Absolūtās likviditātes koeficients | $\frac{Naudas līdzekļi+Īstermiņa vērtspapīri}{Īstermiņa saistības-nākamo periodu ieņēmumi}$ 1.6 | (koeficienta ieteicamā robeža 0.2-0.25). |

**Rentabilitāte (Sabiedrības panākumi peļņas gūšanā):**

|  |  |
| --- | --- |
| Bruto peļņas rādītājs (%) | $$\frac{Apgrozījums-Pārdotās produkcijas ražošanas izmaksas }{Apgrozījums }5.0\%$$ |

**Nodrošinājuma ar pašu līdzekļiem koeficients**

|  |  |
| --- | --- |
| Ilgtermiņa ieguldījumu segums ar pašu kapitālu | $\frac{Pašu kapitāls }{Ilgtermiņa ieguldījumi}1.2 $  |
| Apgrozāmo līdzekļu segums ar īstermiņa saistībām | $$\frac{Īstermiņa saistības }{Apgrozāmie līdzekļi}0.5$$ |
| Neto apgrozāmais kapitāls  | Apgrozāmie līdzekļi – Īstermiņa saistības 649415 |

**Saistību vai maksātspējas rādītāji (Sabiedrības spēja segt īstermiņa un ilgtermiņa saistības):**

|  |  |
| --- | --- |
| Saistību īpatsvars bilancē | $$\frac{Kopējās saistības}{Bilances kopsumma }0.4 $$ |
| Saistību attiecība pret pašu kapitālu | $$\frac{Kopējās saistības}{Pašu kapitāls}0.7$$ |

**Turpmākā sabiedrības attīstība un nākotnes izredzes**

2024.gadā laikā no 01.01.2024.līdz 30.09.2024. SIA “Limbažu slimnīcas” darbība vērsta uz pakalpojumu kvalitātes uzlabošanu un pakalpojumu klāsta paplašināšanu.

SIA ”Limbažu slimnīca” 2024.gada 15.februārī noslēdza līgumu ar Līgums ar Centrālo finanšu un līgumu aģentūru par Eiropas Savienības Atveseļošanas fonda projekta ieviešanu, projekta Nr. 4.1.1.3.i.0/1/23/I/CFLA/037 “Ieguldījumi Limbažu slimnīcas infrastruktūrā ”realizēšanu

Projekta kopējie izdevumi: 197 209,98 EUR, no tā: Atveseļošanas fonda finansējums EUR 187 850.00 , privātais attiecināmais finansējums ne mazāk kā EUR 9 359,98 .

Projekta aktivitātes vērstas uz pakalpojumu pieejamību, to integrāciju un epidemioloģisko drošību, kas tiks realizētas ambulatorajā sektorā. Ir uzsāktas iepirkuma procedūras.

SIA “Limbažu slimnīca” ieviesusi jaunu maksas pakalpojumu - triecienviļņu terapiju, kas paplašina rehabilitācijas pakalpojumu klāstu un pieejamību .

Sadarbībā ar Slimību un profilakses kontroles centru atvērts HIV profilakses kabinets, par kura atvēršanu tika pieņemts lēmums 2023.gada 6.novembra Kārtējā dalībnieku sapulcē (Protokols Nr. 7).

Digitalizācijas procesu pilnveidošanai noslēgts līgums (līguma Nr. SL-97/2023) par Latvijas Digitālā akseleratora projekta “Latvijas Digitālais akselerators” atbalsta saņemšanu, un notiek sadarbības process, lai pabeigtu Digitālā brieduma testu.

SIA “LIMBAŽU SLIMNĪCA” realizēja vienu pasākumu darbinieku labbūtības uzlabošanā, kas bija vērsts uz veselīgu dzīvesveidu un fiziskām aktivitātēm.

Veiktas dažādas informatīvās kampaņas sociālajos tīklos, mājas lapā un citos sabiedriskajos medijos.

Sabiedrībā plāno piesaistīt jaunus speciālistus, atbalstīt esošo darbinieku izglītošanu, ar mērķi saglabāt esošos pakalpojumus un uzlabot to kvalitāti. Kvalitatīva pakalpojuma nodrošināšanā tiks turpināta sadarbība ar citām ārstniecības iestādēm un institūcijām. Tāpat plānots veikt ieguldījumus darba un pacientu vides un drošības pilnveidošanā. Lielu uzsvars tiks likts uz veselības aprūpes pakalpojuma vides pieejamības uzlabošanu, kā arī ieguldījumiem materiāli tehniskās bāzes uzlabošanā.

**Sabiedrības akciju vai daļu kopums**

2024.gada 30. septembrī Sabiedrības reģistrētais un apmaksātais pamatkapitāls ir EUR 1 898 524, kas sastāv no 1 898 524 daļām, ar vienas daļas nominālvērtību 1 (viens) euro.

Pamatkapitāla attiecība pret pašu kapitālu uz 30.09.2024. ir 1.26; uz 31.12.2023. tas bija 1.3.

Uz 2023.gada 31.decembri Sabiedrības dalībnieku kapitāla daļas sadalās sekojoši:

|  |  |  |  |  |
| --- | --- | --- | --- | --- |
| **Sabiedrības dalībnieki** | **Daļu skaits** | **Nominālvērtība EUR** | **% sadalījums** | **Summa EUR** |
| Limbažu novada pašvaldība | 1 898 524 | 1 | 100.00 | 1 898 524 |
| **Kopā** | **1 898 524** | **1** | **100.00** | **1 898 524** |

**Finanšu instrumentu izmantošana un ar to saistītie riski**

Sabiedrības finanšu aktīvus galvenokārt veido pamatlīdzekļi, pircēju un pasūtītāju parādi. Sabiedrība nav pakļauta būtiskam kredītriskam, jo Sabiedrība sadarbojas ar stabiliem nomniekiem un nomas maksājumi pamatā netiek kavēti. Pircēju un pasūtītāju parādi tiek uzrādīti atgūstamā vērtībā.

Finanšu saistības veido parādi piegādātājiem par precēm un pakalpojumiem. Naudas līdzekļi izvietoti pazīstamā Latvijas finanšu institūcijā. Nepastāv būtiskas atšķirības starp finanšu aktīvu un saistību bilances un patieso vērtību.

Sabiedrības pamatdarbība ir medicīnas pakalpojumu sniegšana pamatā divu novadu- Limbažu un Siguldas iedzīvotājiem.

**Notikumi un apstākļi pēc pārskata gada beigām**

Laika posmā no pārskata gada pēdējās dienas līdz šī finanšu pārskata parakstīšanas datumam nav bijuši nekādi notikumi, kuru rezultātā šajā finanšu pārskatā būtu jāveic korekcijas vai jāatklāj papildus informācija. 2024.gada 30. septembrī SIA ”Limbažu slimnīca” nav neatspoguļotu aktīvu un saistību, ieķīlātu aktīvu, galvojumu un garantiju.

**Valdes ieteiktā peļņas sadale vai zaudējumu segšana**

2024.gada 9. mēnešus Sabiedrība noslēgusi ar peļņu EUR 55908 apmērā. Sabiedrības valde iesaka ar 2024. gada 9 mēnešu peļņu segt iepriekšējo periodu zaudējumus.

|  |  |  |
| --- | --- | --- |
|  |  |  |
| Liene Česle  |  |  |
| Valdes locekle |  |  |